**Karl Henry von Wiegand** (født 1874 i Hessen i Tyskland, død 1961) var tyskfødt amerikansk journalist og krigskorrespondent.

Karriere fra 1911
-----------------

Von Wiegand arbeidet fra 1911 til 1917 for United Press International og fra 1917 for Hearsts aviser.

Wiegand var den første reporter fra USA som fikk intervju med den tyske kronprins Wilhelm. Dette intervjuet var også det første utenlandske intervju gitt av en tysk adelig familie siden utbruddet av første verdenskrig.

Wiegand var far til journalisten Charmion von Wiegand, (også ansatt i Hearsts aviser). Hun var også kjent som abstrakt kunster.

Karriere i mellomkrigstiden
---------------------------

Journalister fotografert før Graf Zeppelin kastet loss, fra venstre: Karl von Wiegand, Lady Drummond-Hay, Rolf Brand, og Robert Hartmann
Han var en av Hearst Press' reportere, det var i det minste to ombord i Graf Zeppelin under jordomflyvnigen, foruten en av Hearsts fotografer. Den andre reporteren var hans vanlige følgesvenn Lady Drummond-Hay. Wiegand var den første amerikanske journalist som fikk et intervju med Hitler, han møtte ham første gang i München i 1921, ennå mens Hitler bare var en misfornøyd soldat fra første verdenskrig. Han var en av de første journalister som tok Hitler på alvor, intervjuet ble trykket 12. november 1922, et år før det famøse og kjente ølkjellerkuppet. Som sådan var Wiegand den første til å gjøre Hitler kjent overfor amerikanerne. Han omtalte ham som den «tyske Mussolini», og var alvorlig bekymret for hans popularitet og skrev: «Fascismens skygge ligger over Tyskland. Ennå er den bare en skygge, men den vil trenge seg inn i hver tyskers kjøtt og blod. Om den tyske Mussolinis ånd vil trenge inn i tyskerne er avhengig av flere ting». Han la vekt på kvalitetene til «en mann av folket», hans karisma og hans besettende evner som folketaler. Han beskrev ham som en potensiell stor leder og skrev «Hitler er den fødte leder. Om det er for en liten forening eller en stor bevegelse, det vil bare fremtiden vise.»

Andre verdenskrig og årene etter
--------------------------------

En måned etter at Tyskland invaderte Frankrike i andre verdenskrig sikret Karl seg et intervju med Hitler og trykte sin beretning: «Europe for the Europeans: Adolf Hitler om den internasjonale situasjon under krigen i Frankrike»; et intervju som Karl v. Wiegand fikk i Hitlers hovedkvarter 11. juni 1940.

Senere ble Lady Drummond-Hay og Karl von Wiegand internert i en japansk leir i Manila på Filippinene. Da de ble satt fri i 1945, var hun svært syk. De returnerte til USA, men under oppholdet i New York døde Lady Grace Drummond-Hay etter blodpropp på Lexington Hotel. Etter hennes kremasjon bragte Karl hennes aske tilbake til Storbritannia.

Han døde av lungebetennelse i Zürich, 86 år gammel.

Referanser
----------

1. ↑   Autorités BnF, oppført som Karl von Wiegand, BNF-ID 10460177z[Hentet fra Wikidata]
2. ↑   Social Networks and Archival Context, oppført som Karl Henry von Wiegand, SNAC Ark-ID w6sk3nd6, besøkt 9. oktober 2017[Hentet fra Wikidata]
3. ↑   Open Library, oppført som Karl von Wiegand, Open Library-ID OL7071160A, besøkt 9. oktober 2017[Hentet fra Wikidata]
4. ↑   Gemeinsame Normdatei, besøkt 1. januar 2015[Hentet fra Wikidata]
5. ↑  The History Channel, *Karl Henry von Wiegand*[*død lenke*], retrieved 5 April 2009
6. 1 2  Elter page 74[*ufullstendig referanse*]
7. ↑  «Charmion von Wiegand (1896–1983) chronology» Arkivert 26. november 2010 hos Wayback Machine..
8. ↑  Time magazine: Los Angeles to Lakehurst Arkivert 3. juni 2008 hos Wayback Machine. 9 September 1929
9. ↑  Daniel Grossman, *Lady Grace Hay-Drummond-Hay / Airships: A Zeppelin History Site*, retrieved 5 April 2009
10. ↑  Nagorski, Andrew (2012). [*ufullstendig referanse*]
11. ↑
12. ↑  Katalog der Deutschen Nationalbibliothek[*død lenke*]
13. 1 2  Time Arkivert 21. juli 2013 hos Wayback Machine. Time magazine, 25 February 1946
14. ↑
15. ↑  Time magazine (16 June 1961), *Larger Than Life* Arkivert 2. november 2012 hos Wayback Machine. retrieved 5 April 2009.

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data)
 |